Source: http://www.legex.ro/Ordin-57-2015-140976.aspx
Timestamp: 2020-03-31 20:32:32+00:00

Document:
Ordinul 57/2015 | Legislatie gratuita
Ordin 57 2015 modifica Ordin 30 2012
Ordin 57 2015 completeaza Ordin 30 2012
Ordin 57 2015 modifica Ordin 39 2010
Ordinul Nr.57 din 15.06.2015
pentru modificarea şi completarea unor instrucţiuni din Ministerul Apărării Naţionale privind recrutarea şi selecţia candidaţilor pentru profesia militară şi menţinerea în activitate a soldaţilor şi gradaţilor profesionişti
ACT PUBLICAT ÎN MONITORUL OFICIAL NR. 434 din 18 iunie 2015
Pentru aplicarea dispoziţiilor art. 2 alin. (2) şi (3) din Legea nr. 384/2006 privind statutul soldaţilor şi gradaţilor profesionişti, cu modificările şi completările ulterioare, şi ale art. 12 alin. (1) din Legea nr. 446/2006 privind pregătirea populaţiei pentru apărare, cu modificările şi completările ulterioare, având în vedere dispoziţiile art. 35 alin. (2) din Legea nr. 384/2006, cu modificările şi completările ulterioare, precum şi necesitatea eficientizării procesului de recrutare şi selecţie a candidaţilor pentru formarea personalului militar,în temeiul prevederilor art. 33 alin. (1) din Legea nr. 346/2006 privind organizarea şi funcţionarea Ministerului Apărării Naţionale, cu modificările şi completările ulterioare,ministrul apărării naţionale emite prezentul ordin. Articolul IInstrucţiunile privind recrutarea, selecţia, formarea profesională şi evoluţia în cariera militară în Armata României, aprobate prin Ordinul ministrului apărării naţionale nr. M.30/2012, publicat în Monitorul Oficial al României, Partea I, nr. 229 din 5 aprilie 2012, se modifică şi se completează după cum urmează: 1. La articolul 13, literele b) şi c) se modifică şi vor avea următorul cuprins: b)să fie absolvenţi ai învăţământului liceal cu diplomă de bacalaureat sau să facă dovada promovării examenului de bacalaureat până la data concursului de admitere; c)să nu fi parcurs un program de studii universitare de licenţă cu finanţare de la bugetul de stat, iar, în cazul în care a absolvit un astfel de program de studii, să menţioneze în cererea de înscriere despre aceasta, urmând ca până la data înmatriculării să facă dovada achitării, integral sau parţial, a contravalorii serviciilor de şcolarizare de care a beneficiat anterior cu finanţare de la bugetul de stat. 2. La articolul 14 alineatul (2), litera b) se modifică şi va avea următorul cuprins: b)să fie absolvenţi ai unei instituţii de învăţământ universitar acreditate, cu diplomă de licenţă, cu profil corespunzător armelor sau serviciilor şi specialităţilor militare pentru care se organizează cursul de formare, conform reglementărilor în vigoare, sau să facă dovada promovării examenului de licenţă până la data concursului de admitere la cursul de formare. 3. La articolul 14 alineatul (3), litera b) se modifică şi va avea următorul cuprins: b)să fie absolvenţi ai unei instituţii de învăţământ universitar acreditate, cu diplomă de licenţă, cu profil corespunzător armelor sau serviciilor şi specialităţilor militare pentru care se organizează cursul de formare, conform reglementărilor în vigoare, ori să îşi fi desfăşurat activitatea ca maiştri militari/subofiţeri cel puţin 3 ani în arma pentru care candidează şi să fi absolvit o instituţie de învăţământ universitar, indiferent de profil, sau să facă dovada promovării examenului de licenţă, până la data concursului de admitere la cursul de formare; pentru specialitatea management financiar-contabil sunt obligatorii studii universitare de licenţă în domeniul financiar-contabil; 4. La articolul 14 alineatul (4), litera b) se modifică şi va avea următorul cuprins: b)să fie absolvenţi ai unei instituţii de învăţământ universitar acreditate, cu diplomă de licenţă, cu profil corespunzător armelor sau serviciilor şi specialităţilor militare pentru care se organizează cursul de formare sau să facă dovada promovării examenului de licenţă, până la data concursului de admitere la cursul de formare. 5. La articolul 16 alineatul (1), litera b) se modifică şi va avea următorul cuprins: b)să fie absolvenţi ai învăţământului liceal, militar sau civil, cu diplomă de bacalaureat sau să facă dovada promovării examenului de bacalaureat până la data concursului de admitere. 6. La articolul 16 alineatul (2), litera c) se modifică şi va avea următorul cuprins: c)să fie absolvenţi ai învăţământului liceal cu diplomă de bacalaureat sau să facă dovada promovării examenului de bacalaureat până la data concursului de admitere; 7. La articolul 18 alineatul (1), literele b) , d) şi h) se modifică şi vor avea următorul cuprins: b)să fie absolvenţi ai învăţământului liceal cu diplomă de bacalaureat sau să facă dovada promovării examenului de bacalaureat până la data concursului de admitere; ........ ................ ................ ................ ................ ........ ........... d)pentru serviciul medical - să fie absolvenţi ai învăţământului liceal/postliceal sau universitar de specialitate, cu certificat/diplomă de absolvire a instituţiei de învăţământ, şi să deţină certificatul de membru al Ordinului Asistenţilor Medicali Generalişti, Moaşelor şi Asistenţilor Medicali din România; ........ ................ ................ ................ ................ ........ ........... h)excepţie de la prevederile lit. g) fac candidaţii pentru armele «auto» şi «geniu», care trebuie să posede permis de conducere, categoriile B şi C, precum şi cei pentru serviciul muzici militare şi serviciul medical. 8. La articolul 18 alineatul (1) litera e) , alineatul (2) litera e) şi alineatul (3) litera d) se abrogă. 9. La articolul 18 alineatul (2), litera d) se modifică şi va avea următorul cuprins: d)pentru serviciul medical - să fie absolvenţi ai învăţământului liceal/postliceal sau universitar de specialitate, cu diplomă sau certificat de absolvire/de competenţă profesională pentru specialitatea de asistent medical generalist; 10. La articolul 18 alineatul (3), literele b) şi c) se modifică şi vor avea următorul cuprins: b)să fie absolvenţi ai învăţământului liceal cu diplomă de bacalaureat sau să facă dovada promovării examenului de bacalaureat până la data concursului de admitere; c)pentru serviciul medical - să fie absolvenţi ai învăţământului liceal/postliceal sau universitar de specialitate, cu diplomă sau certificat de absolvire/de competenţă profesională pentru specialitatea de asistent medical generalist; 11. La articolul 19, literele a) , b) şi c) se modifică şi vor avea următorul cuprins: a)să aibă vârsta între 18 ani, împliniţi până la data începerii programului de instruire, şi cel mult 50 de ani, împliniţi până la data încheierii primului contract de angajare; b)să fie absolvenţi cel puţin ai învăţământului general obligatoriu sau să facă dovada absolvirii acestuia, până la data începerii programului de instruire; c)să posede permis de conducere auto categoriile B şi C - numai candidaţii care optează pentru arma «auto», iar pentru arma «geniu» doar pentru specialităţile militare care necesită conducerea tehnicii specifice auto; 12. La articolul 21, litera b) se modifică şi va avea următorul cuprins: b)să fie absolvenţi ai învăţământului secundar inferior - ciclul gimnazial sau să facă dovada absolvirii acestuia, până la data concursului de admitere. 13. La articolul 22, literele h) , j) , l) şi o) se modifică şi vor avea următorul cuprins: h)adeverinţă din care să reiasă că solicitantul este înmatriculat în ultimul an de studii sau că a absolvit învăţământul secundar inferior sau ciclul gimnazial - numai pentru candidaţii care optează pentru instituţiile de învăţământ liceal militar; ........ ................ ................ ................ ................ ........ ........... j)copia legalizată a diplomei de bacalaureat sau adeverinţă din care să rezulte că a promovat examenul de bacalaureat ori adeverinţă/certificat din care să reiasă că solicitantul este înmatriculat în ultimul an de studii sau a absolvit învăţământul liceal; ........ ................ ................ ................ ................ ........ ........... l)copia legalizată a diplomei de licenţă sau adeverinţă din care să rezulte că a promovat examenul de licenţă, profilul şi specializarea, sau adeverinţă din care să reiasă că solicitantul a absolvit învăţământul universitar, profilul şi specializarea - numai pentru candidaţii care optează pentru formarea pe filiera indirectă a ofiţerilor în activitate; ........ ................ ................ ................ ................ ........ ........... o)copia permisului de conducere - pentru candidaţii care optează pentru formarea pe filiera indirectă a subofiţerilor în activitate în armele «auto» şi «geniu» şi pentru candidaţii care optează pentru formarea ca soldaţi şi gradaţi profesionişti în arma «auto» sau pentru specialităţile militare care necesită conducerea tehnicii specifice auto din arma «geniu»; 14. Articolul 44 se abrogă. 15. După articolul 46 se introduce un nou articol, articolul 461 , cu următorul cuprins: Articolul 461 Elevii colegiilor naţionale militare din ultimul an de învăţământ nu participă la selecţia organizată în centrele zonale de selecţie şi orientare. Articolul IIInstrucţiunile de aplicare în Ministerul Apărării Naţionale a prevederilor Legii nr. 384/2006 privind statutul soldaţilor şi gradaţilor profesionişti, aprobate prin Ordinul ministrului apărării naţionale nr. M.39/2010, publicat în Monitorul Oficial al României, Partea I, nr. 243 din 16 aprilie 2010, cu modificările şi completările ulterioare, se modifică după cum urmează:1. La articolul 17, alineatul (3) se modifică şi va avea următorul cuprins:(3) Limita maximă de vârstă până la care pot fi menţinuţi în activitate soldaţii şi gradaţii profesionişti din Ministerul Apărării Naţionale este de 55 de ani. 2. Articolul 57 se modifică şi va avea următorul cuprins: Articolul 57Pentru trecerea în rezervă din oficiu a soldaţilor şi gradaţilor profesionişti, prin aplicarea art. 45 alin. (1) lit. a) din statut, ca urmare a împlinirii limitei de vârstă în serviciu de 55 de ani, rapoartele privind trecerea în rezervă se întocmesc până la data de 20 a lunii premergătoare celei în care soldaţii şi gradaţii profesionişti împlinesc limita de vârstă în serviciu, iar în proiectele de ordin se înscrie data de aplicare a acestei măsuri, care este ziua în care împlinesc limita de vârstă în serviciu. Articolul IIIPrezentul ordin se publică în Monitorul Oficial al României, Partea I. Ministrul apărării naţionale, Mircea Duşa
COMENTARII la Ordinul 57/2015
Momentan nu exista niciun comentariu la Ordinul 57 din 2015
Alte acte pe aceeaşi temă cu Ordin 57/2015

References: articolul 13
 articolul 14
 articolul 14
 articolul 14
 articolul 16
 articolul 16
 articolul 18
 articolul 18
 articolul 18
 articolul 18
 articolul 19
 articolul 21
 articolul 22
 Articolul 44
 articolul 46
 articolul 461
 Articolul 461
 articolul 17
 Articolul 57
 Articolul 57